Tårnet ble tegnet av stadsarkitekt Westbye og bygget som trykktank etter at Buøy fikk undervannsledning fra Stavanger i 1919. Det ble oppført av Stavanger Cementvarefabrik. Tårnet var i bruk fram til 1950-årene. Tårnet står på Dalehaugen som er det høyeste punktet på Buøy og ligger 31 meter over havet. Dalehaugen har sitt navn etter familien Dale som i mange generasjoner eide Dale-haugen. Skogen her ble plantet i 1905.